Татарстанда 7 яшьлек бала коега егылып төшкән

	Әлеге хәл кичә булган – Түбән Каманың Шинниклар урамында 7 яшьлек бала өсте ачык калган коега егылып төшкән. Гадәттән тыш хәлләр хезмәтеннән хәбәр итүләренчә, бала әти-әнисе белән булган. Ул алардан бераз алдарак барган һәм ачык калган коега егылып төшкән.	 "112" хезмәте аша коткаручыларга хәбәр 15:36 сәгатьтә кергән. Гадәттән тыш хәл булган урынга өч чакрым ераклыкта гына урнашкан янгын сүндерү бүлеге хезмәткәрләре 3 минут эчендә килеп җитә. Баланы тирәнлеге 4-5 метр булган коедан баскыч ярдәмендә чыгаралар. Аның әти-әнисе хастаханәгә барудан баш тарта.
  
	---	
Интертат.ру

	№ --- | 29.02.2016	


